钦定古今图书集成/历象汇编/岁功典/第005卷 > 《管子》 > 《度地篇》
## 钦定古今图书集成/历象汇编/岁功典/第005卷 > 《管子》 > 《度地篇》

桓公曰：“当何时作之？”《管子》曰：“春三月，天地干燥，水纠
列之时也，山川涸落，天气下，地气上，万物交通。故事
已，新，事未起，草木荑生，可食，寒暑调，日夜分。分之后，
夜日益短，昼日益长，利以作土功之事，土乃益刚。令
甲士作堤，大水之旁，大其下，小其上，随水而行。地有
不生草者，必为之囊。大者为之堤，小者为之防，夹水”
四道，禾稼不伤，岁埤增之，树以荆棘，以固其地，杂之
以柏杨，以备决水，民得其饶，是谓“流膏。”令下贫守之，
往往而为界，可以毋败。当夏三月，天地气壮，大暑至，
万物荣华，利以疾薅杀草薉，使令不欲扰，命曰“不长。”
不利作土功之事，放农焉。利皆耗十分之五。土功不
成，当秋三月，山川百泉涌降，雨下，山“水，出海路，距雨
露，属天地凑汐，利以疾作，收敛毋留。一日把百日𫗦，
民毋男女皆行于野，不利作土功之事。濡湿日生，土
弱难成，利耗什分之六，土功之事亦不立。当冬三月，
天地闭藏，暑雨止，大寒起，万物实熟，利以填塞空郄，
缮边城，涂郭术，平度量，正权衡，虚牢狱，实廥仓，君修
乐，与神明相望，凡一年之事毕矣。举有功，赏贤，罚有
罪，迁有司之吏而第之。不利作土功之事，利耗什分
之七。土刚不立，昼日益短而夜日益长；利以作室，不
利以作堂，四时以得，四害皆服。”桓公曰：“寡人悖，不知
四害之服，奈何？”管仲对曰：“冬作土功，发地藏，则夏多
暴雨，秋霖不止，春不收，枯骨朽脊。伐枯木而去之，则
夏旱”至矣。夏有大露，原烟噎下百草，人采食之，伤人，
人多疾病而不止，民乃恐殆。君令五官之吏，与三老、
里有司、伍长，行里顺之。令五家起火为温，其田及宫
中皆盖井，毋令毒下及食器。将饮伤人，有下虫伤禾
稼。凡天菑害之下也，君子谨避之，故不八九死也。大
寒、大暑、大风、大雨，其至不时者，此谓四刑，或遇以死，
或遇以生，君子避之，是亦伤人。故吏者所以教顺也；
三老、里有司、伍长者，所以为率也。五者已具，民无愿
者，愿其毕也。故常以冬日，顺三老、里有司、伍长以冬
赏罚，使各应其赏而服其罚。五者不可害，则君之法
犯矣。此示民而易见，故民不比也。桓公曰：“一年之中，
十二月作土功，有时则为之，非其时而败，将何以待
之？”管仲对曰：“常令水官之吏，冬时行堤防可治者，章
而上之都，都以春少事作之。已作之后，常案行堤有
毁作大雨，各葆其所可治者，趣治以徒隶给大雨，堤
防可衣者衣之，冲水可据者据之，终岁以毋败为固。
此备之常时，祸何从来？所以然者，独水蒙壤，自塞而
行者，江河之谓也。岁高，其堤所以不没也。春冬取土
于中，秋夏取土于外，浊水入之，不能为败。”桓公曰：“善。”